Foto: Skoolbus en trok bots | Maroela Media
Vanessa Jackson, ŉ woordvoerder van ER24, sê die ongeluk het omstreeks 16:40 in Industryweg plaasgevind. “Die bus het hoërskoolleerlinge vervoer. Volgens ŉ ooggetuie het ŉ groot vragmotor in die pad ingedraai waarna die bus van agter teen die vragmotor gebots het,” het Jackson gesê.
Volgens Jackson was die voorkant van die bus erg beskadig, maar is daar gelukkig nie baie leerlinge beseer nie. “Al die passasiers van die bus het buite die voertuig gestaan toe paramedici by die toneel aangekom het. Al die tieners is ondersoek. Ses leerlinge moes na ‘n nabygeleë hospitaal geneem word met geringe beserings.”
Niemand wat in die vragmotor gery het, is beseer nie.
Nuuskommentaar: Die rasolifant in die kleinhuisie
Foto: Walvis gered naby Kaapstad (volkome en onvolkome)
GEDAANTEVERWISSELING, of metamorfose, is in die biologie die verandering wat insekte en sekere ander diere in hul lewenskringloop ondergaan.
By insekte vind volkome gedaanteverwisseling by die meeste tweevlerkiges, by miere en vlinders plaas:
eier > larwe of maaier of ruspe > papie > volwassene
In die eerste fase vorm ’n embrio binne-in ’n eier. Wanneer die eier uitbroei, verskyn ’n larwe, wat op sy beurt in ’n papie verander. Aan die einde van die papiestadium kruip die volwasse insek uit die papie. Ander diere benewens insekte wat op hierdie manier ontwikkel, sluit baie soorte visse en weekdiere in.
Paddas ondergaan ’n ander soort volkome gedaanteverwisseling. Uit die eier verskyn ’n paddavissie, wat in die water lewe, met kieue asemhaal en ’n stert het. Namate die paddavis groei, ontwikkel longe en pote, en die kieue en stert word in die liggaam opgeneem. Uiteindelik verlaat die volwasse padda die water en lewe hoofsaaklik op die droë grond.
(eier > nimf > volwassene)
word onder meer deur termiete, naaldekokers en deur die halfvlerkiges ondergaan. Die nimf lyk gewoonlik wesenlik soos die volwassene en groei geleidelik deur vervelling of deur van sy buitedop ontslae te raak. Daar is nie ’n papiestadium nie.